Datum: 10.10.2025

**VABILO NA OBVEZNO USPOSABLJANJE IRP 24 - VZPOSTAVITEV GOSPODARSTEV MLADIH KMETOV**

Spoštovani!

Kot prejemnik odločbe iz naslova Javnega razpisa za intervencijo podpora za vzpostavitev gospodarstev mladih kmetov IRP24 za leti 2023 in 2024 ste v okviru poslovnega načrta ***dolžni izvesti obvezni razvojni cilj 4.1 - vključitev v usposabljanje s področja upravljanja kmetijskega gospodarstva in finančnih spretnosti, v skladu z uredbo, ki ureja podintervencijo izmenjava znanj in prenos informacij.***

**Mladi prevzemniki, ki ste odločbo prejeli na 1. JR IRP 24 v letu 2023, morate izobraževanje izvesti najkasneje v 2 letih po izdaji odločbe - to je letos, v letu 2025, tisti pa, ki ste odločbo prejeli za 2. JR IRP24 v letu 2024 pa najkasneje v 3 letih po izdaji odločbe – v letu 2027.**

Vabimo vas, da se za izpolnitev zastavljenih obveznosti udeležite nadaljevanja izobraževanja, ki ga morate v celoti opraviti v trajanju 12 šolskih ur. Vsebina usposabljanj je določena s strani Ministrstva za kmetijstvo, gozdarstvo in prehrano.

Prvi dve predavanji sta potekali prek spletne aplikacije Zoom, in sicer 8. ter 15. aprila 2025. Zaključno, tretje srečanje pa bo izvedeno v obliki delavnice v živo. Na voljo imate 2 možna termina – 21.10.2025 ali 23.10.2025 **(oba bosta potekala na KGZ Zavodu MURSKA SOBOTA)** ki so objavljeni na spletni platformi za prenos strokovnega znanja v kmetijstvu in gozdarstvu – **E naSVET KGZS**.

Za dostop do platforme se najprej registrirate kot nov uporabnik, kot kmetija z vsemi potrebnimi podatki in sicer na povezavi: <https://e-svet.kgzs.si/registracija/>. Po uspešni registraciji boste na elektronski naslov prejeli uporabniško ime in geslo, s katerima se prijavite v sistem in dostopate do javno dostopnih vsebin. V roku 24 ur po prijavi vam bomo dodelili tudi dostop do vsebin, namenjenih posebej vam – v okviru predmeta **»Usposabljanja za mlade prevzemnike kmetij (razpisi 2023–2024)«**. Znotraj tega predmeta se obvezno prijavite na delavnico. Izbirate lahko med razpoložljivimi termini, vendar le do zapolnitve mest. Prijava je možna le za **en termin**.

**Prosimo, da spremljate E-pošto, saj boste s platforme E naSVET prejeli obvestilo o uspešni prijavi na delavnico.**

Na spletni platformi E naSVET KGZS (<https://e-svet.kgzs.si/>) so zdaj dostopne tudi vsebineaprilskih predavanj, ki ste jih spremljali preko ZOOM-a. Do teh vsebin lahko neomejeno dostopate, kar vam omogoča, da obnovite in poglobite znanje, ki ste ga pridobili med predavanji.

**VSEBINA IZOBRAŽEVANJA:**

1. **DAN - Predstavitev osnovnih elementov trženja kmetijskih proizvodov s kmetije, s poudarkom na neposrednem trženju in pomen sodelovanja kmetov pri organizacijah proizvajalcev**

| Datum | Lokacija |
| --- | --- |
| 08.04.2025 | ZOOM, KGZ Kranj – že izvedeno  Možnost ponovnega ogleda predavanj preko platforme E naSVET KGZS |

1. **DAN - Pridobivanje znanja s področja finančnih spretnosti in s področja upravljanja kmetijskih gospodarstev**

| Datum | Lokacija |
| --- | --- |
| 08.04.2025 | ZOOM, KGZ Kranj – že izvedeno  Možnost ponovnega ogleda predavanj preko platforme E naSVET KGZS |

1. **DAN** - **Načrtovanje kmetijske proizvodnje na kmetijah in racionalna raba kmetijske mehanizacije (delavnica)**

| **Datum** | **Lokacija** | **Ura** |
| --- | --- | --- |
| **21.10.2025** | **Velika predavalnica KGZ ZAVOD MURSKA SOBOTA**, Ul. Štefana Kovača 40, 9000 Murska Sobota | **9.00** |
| **23.10.2025** | **Velika predavalnica KGZ ZAVOD MURSKA SOBOTA**, Ul. Štefana Kovača 40, 9000 Murska Sobota | **9.00** |

Prosimo, da s seboj na delavnico prinesete **prenosni računalnik** za praktično delo v aplikaciji za poslovno odločanje na kmetijah **Farm Manager**. Dostop in navodila za uporabo aplikacije Farm Manager boste prejeli na delavnici.

**Dodatne informacije glede delavnice: Ines Kolarić, mail:** [**ines.kolaric@kgzs-ms.si**](mailto:ines.kolaric@kgzs-ms.si)**, tel: 031 679 605 in 02/539/1444.**

**V primeru kakršnihkoli tehničnih težav, vprašanj povezanih s prijavo in ogledom vsebin na platformi se lahko obrnete na: Marinka Korošec, 031/ 206 034 ali e-pošta: e-svet@kgzs.si.**

Na spodnji spletni povezavi (KGZS) so dostopni terminski načrti usposabljanj za vso Slovenijo: <https://www.kgzs.si/usposabljanje-kmetov-2024-2025>

Vljudno vabljeni!

**PLATFORMA E naSVET**

Platforma E naSVET KGZS je nova digitalna platforma za  prenos strokovnega znanja v kmetijstvu in gozdarstvu, ki jo ustvarjamo sodelavci Javne službe kmetijskega svetovanja in drugi zaposleni na KGZS in KGZS Zavodih (več o njej si lahko preberete na drugi strani tega obvestila).

Platforma je enostavna za uporabo, omogoča varno in zaupno izmenjavo informacij in dokumentov, ter različne možnosti komunikacije, vključno z individualnimi pogovori in skupinskimi forumi. Omogočamo Vam učinkovito svetovanje, izobraževanje in usposabljanje na daljavo. Cilj je doseči vse kmete in ostale zainteresirane za kmetijska in gozdarska znanja, tudi tiste na oddaljenih območjih.

Vsebine na tej platformi temeljijo na strokovnem znanju in izkušnjah usposobljenih kmetijskih svetovalcev ter drugih visoko izobraženih strokovnjakov. Namenjene so zagotavljanju kakovostnih in zanesljivih informacij, razen v delih platforme, kjer je poudarek na izmenjavi praktičnih izkušenj, znanj in idej med uporabniki.

Vizija platforme je »Združeni v znanju za prihodnost slovenskega kmetijstva«. Verjamemo, da se kakovostno znanje ne gradi le na strokovnih temeljih, temveč tudi na bogatih praktičnih izkušnjah, ki jih kmetje pridobivajo skozi delo. Platforma vključuje tudi forume in druge oblike sodelovanja, ki omogočajo izmenjavo znanj, izkušenj in dobrih praks med kmetovalci in drugimi uporabniki."

S to platformo vam želimo zagotoviti dostop do kmetijske in gozdarske svetovalne službe in tovrstnega znanja kadarkoli in kjerkoli. Ne glede na to, ali ste kmet, član kmetijskega gospodarstva, terenski kmetijski svetovalec, specialist ali drug zainteresiran uporabnik, boste na enem mestu našli združene izobraževalne in svetovalne vsebine ter strokovna gradiva, ločena po vsebinskih in panožnih sklopih.

Trenutno je platforma še v fazi intenzivne gradnje vsebin, vsebine se še pripravljajo, dopolnjujejo in urejajo za objavo. Zaenkrat so vam na voljo vsebine s področij:

* [Ekološkega kmetijstva](https://e-svet.kgzs.si/course/index.php?categoryid=121),
* [Zelenjadarstva](https://e-svet.kgzs.si/course/index.php?categoryid=52),
* [Reje drobnice](https://e-svet.kgzs.si/course/view.php?id=132),
* [Davkov](https://e-svet.kgzs.si/course/view.php?id=144),
* [Pravnega svetovanja](https://e-svet.kgzs.si/course/view.php?id=55) in
* Vsebine s področja [Manj izgubljene in odpadne hrane](https://e-svet.kgzs.si/course/view.php?id=890).

**Slika, ki vsebuje besede logotip, sličica, ilustracija, oblikovanje

Vsebina, ustvarjena z UI, morda ni pravilna.**

**Obvestili vas bomo, ko bodo na voljo nove vsebine.**